ศธ.ปลื้มพัฒนาศูนย์ประสานงานพัฒนาเด็กเรียนอาชีวศึกษาเพิ่มมากขึ้น
พลเอก สุรเชษฐ์ ชัยวงษ์ รัฐมนตรีช่วยว่าการกระทรวงศึกษาธิการ เปิดเผยภายหลังจัดประชุมผู้บริหารสถานศึกษาในส่วนภูมิภาค 6 แห่งที่ได้รับการจัดตั้งเป็นศูนย์ประสานการผลิตและพัฒนากำลังคนอาชีวศึกษาว่าจากการนำเสนอผลการดำเนินการมีข้อมูลน่าพอใจโดยเฉพาะสถานประกอบการในแต่ละศูนย์ประสานงาน มีความพอใจที่สถานศึกษา

ซึ่งผลที่นำเสนอของทั้ง 6 ศูนย์ 17 จังหวัดมีข้อมูลที่น่าพอใจ โดยเฉพาะสถานประกอบการ ในแต่ละศูนย์ ภาค พอใจสถานศึกษาที่ผลิตกำลังคน เพื่อตอบสนองแรงงาน ลดต้นทุนในทุกๆด้าน ข้อมูลทุกส่วนทำให้เห็นศักยภาพของแต่ละสถานศึกษา และยังเป็นการสนับสนุนการทำงานของภาคเอกชน อีกทั้งสร้างความมั่นใจให้เกิดขึ้นต่อสถานศึกษา เพิ่มจำนวนผู้เรียนและยังสามารถลดปัญหาสังคมได้ โดยเฉพาะปัญหา นักเรียนอาชีวะตีกัน ทั้งหมดนี้มาจาก ทุกกิจกรรมภายในศูนย์ประสานงานฯ จะเห็นว่านี่คือ นวัตกรรมที่สร้างสรรค์ เพื่อยกระดับอาชีวะในเมืองไทยให้ดีขึ้น ตัวเลขคนเข้าเรียนอาชีวะก็เพิ่มขึ้นอีกด้วยเช่นกัน

สำหรับศูนย์ประสานงาน จำนวน 6 ภาค คือ ภาคตะวันออก โดย วิทยาลัยเทคนิคบางแสน ภาคใต้ชายแดน โดย วิทยาลัยเทคนิคกาญจนาภิเษก ปัตตานี ภาคกลางโดย วิทยาลัยเทคนิคราชบุรี ภาคตะวันออกเฉียงเหนือ โดย วิทยาลัยเทคนิคร้อยเอ็ด ภาคเหนือ โดย วิทยาลัยเทคนิคเชียงใหม่ ภาคใต้ฝั่งอันดามัน โดยวิทยาลัยเทคนิคภูเก็ต

ผลการสรุปในการดำเนินงานศูนย์ประสานงานการผลิต และพัฒนากำลังคนอาอาชีวศึกษา เป็นที่น่าพอใจ ทั้ง 5 ด้าน ที่ต้องรับผิดชอบคือ 1.ข้อมูลกลางส่งเสริมการเพิ่มปริมาณผู้เรียน 2.ส่งเสริมสมรรถนะผู้เรียนเข้าสู่มาตรฐานอาชีพ 3.ส่งเสริมการระดมทรัพยากรและความร่วมมือบูรณาการ ร่วมมือทุกภาคส่วน 4.จัดการศึกษาให้สอดคล้องกับการมีงานทำ 5.ส่งเสริมงานวิจัยและพัฒนา